Sura 88.
S  u  r  a    LXXXVIII

Kur'an časni(Tomislav Dretar)
Religija

O  n  a     k  o  j  a     o  v  i  j  a

U ime Allaha:
Onog koji čini milosrđe,
Milosrdnog.

1	Povijest o onoj koja ovija da li je stigla?

2	Tog Dana,
	ponizna lica,
3	smučena i utučena,
4	biće izložena u živoj Vatri.

5	Oni će biti napajani na jednom vrijućem izvoru;
6	za hranu će oni imati samo trnje
7	koje ih neće ugojiti
	i koje neće stišati njihovu glad.

8	Tog Dana,
	sretna lica,
9	zadovoljena zbog svoje gorljivosti,
10	biće u Vrtu smještena vrlo visoko
11	gdje oni ne će ćuti ni jednu prasnui riječ.

12	Biće ondje
	jedan živi izvor
13	i isto ondje
	uzdignuti ležaji za počinak,
14	postavljene kupe,
15	poredani jastuci,
16	rasmotani tepisi.

17	Ne promatraju li oni
	 kako su deve bile stvorene;
18	kako je nebo bilo uzdignuto;
19	kako su planine bile postavljene;
20	kako je zemlja bila izravnana?	

21	Oglasi Opomenu!
	Ti si samo onaj koji oglašava Opomenu
22	i nisi zadužen nadgledati ju.

23	Što se tiče onoga koji se bude okrenuo
	i koji bude nevjeran:
24 Allah će njega kazniti najvećom kaznom.

25	Da, povratak će se obaviti prema nama
26	i nama pripada potom
	načiniti obračun svih njihovih djela.